શુક્રવારે સત્તાવાર રીતે ભારતીય જનતા પાર્ટી દ્વારા 70 ઉમેદવારોની યાદી જાહેર કરવામાં આવી હતી. છેલ્લા 2-3 દિવસથી ભાજપમાં આ યાદી અંગે બેઠકો અને મંત્રણા ચાલી રહી હતી. કહેવાઇ રહ્યું હતું કે, ભાજપ 18 કે 19 નવેમ્બરના રોજ યાદી જાહેર કરશે. વળી, કેટલાક ઉમેદવારોના નામ ગુરૂવારે રાત્રે પણ જાહેર થવાની શક્યતા હતી. આ બધા વચ્ચે શુક્રવારે બપોરે ભાજપ તરફથી 70 ઉમેદવારોની યાદી જાહેર કરવામાં આવી છે. મુખ્યમંત્રી વિજય રૂપાણી રાજકોટ પશ્ચિમ બેઠક પરથી ચૂંટણી લડનાર છે. નાયબ મુખ્યમંત્રી નીતિન પટેલ મહેસાણાથી અને જીતુ વાઘાણી ભાવનગર પશ્ચિમથી ચૂંટણી લડનાર છે.